stanford-oval/wikipedia huggingface dataset:
Diolit

Dioleja
Dioli eli dialkoholi on alkoholi, jossa on kaksi hydroksyyliryhmää (-OH). Yleisimmin tunnettu dioli on jäähdytinneste etyleeniglykoli eli etaani-1,2-dioli (HO-CH2-CH2-OH).  1,2-dioleja kutsutaan usein vastaavaan alkeenin glykoleiksi, esim. propaani-1,2-dioli on propyleeniglykoli.
Kun diolin hydroksyyliryhmät ovat eri päissä molekyyliä, ne voivat reagoida kumpikin erikseen, esimerkiksi esteriksi. Diolia voidaan esteröidä pitkiksi ketjuiksi dikarboksyylihapon kanssa (jossa on vastaavasti happoryhmä molemmissa päissä molekyyliä), jolloin saadaan polyesteriä. Toinen vastaava reaktio tapahtuu di-isosyanaattien kanssa, jolloin saadaan polyuretaania.
Dioleja voidaan valmistaa useilla eri tavoilla. Alkeenin dihydroksylaatio on hapetusreaktio, joka tuottaa 1,2-diolin alkeenista. Aldehydejä voi pelkistää alkoholeiksi joko katalyyttisellä vedytyksellä tai Cannizzaro-reaktiolla.
Dioleja

Metaanidioli eli metyleeniglykoli, CH4O2 / HOCH2OH, CAS-numero 463-57-0
Etyleeniglykoli eli 1,2-etaanidioli, C2H6O2 / HOCH2CH2OH, CAS-numero 107-21-1
1,3-propaanidioli, C3H8O2 / HO(CH2)3OH, CAS-numero 504-63-2
1,4-butaanidioli, C4H10O2 / HO(CH2)4OH, CAS-numero 110-63-4
1,5-pentaanidioli, C5H12O2 / HO(CH2)5OH, CAS-numero 111-29-5
1,6-heksaanidioli, C6H14O2 / HO(CH2)6OH, CAS-numero 629-11-8
1,7-heptaanidioli, C7H16O2 / HO(CH2)7OH, CAS-numero 629-30-1
1,8-oktaanidioli, C8H18O2 / HO(CH2)8OH, CAS-numero 629-41-4
1,9-nonaanidioli, C9H20O2 / HO(CH2)9OH, CAS-numero 3937-56-2
1,10-dekaanidioli, C10H22O2 / HO(CH2)10OH, CAS-numero 112-47-0
1,11-undekaanidioli, C11H24O2 / HO(CH2)11OH, CAS-numero 765-04-8
1,12-dodekaanidioli, C12H26O2 / HO(CH2)12OH, CAS-numero 5675-51-4
1,2-butaanidioli, C4H10O2 / CH3CH2CH(OH)CH2OH, CAS-numero 584-03-2
1,3-butaanidioli, C4H10O2 / CH3CHOHCH2CH2OH, CAS-numero 107-88-0
1,4-butaanidiolidiglysidyylieetteri, C10H18O4, CAS-numero 2425-79-8
1,5-naftaleenidioli, C10H8O2 / C10H6(OH)2, CAS-numero 83-56-7
2,5-heksaanidioli, C6H14O2, CAS-numero 2935-44-6
2-bromi-2-nitro-1,3-propaanidioli, HOCH2CBr(NO2)CH2OH / C3H6O4BrN, CAS-numero 52-51-7
Dietyleeniglykoli eli 3-oksipentaani-1,5-dioli, C4H10O3 / (CH2CH2OH)2O, CAS-numero 111-46-6
Heksyleeniglykoli eli 2-metyyli-2,4-pentaanidioli, C6H14O2 / (CH3)2COHCH2CHOHCH3, CAS-numero 107-41-5
Kloraalihydraatti eli 2,2,2-trikloori-1,1-etaanidioli, C2H3Cl3O2 / Cl3CCH(OH)2, CAS-numero 302-17-0
Neopentyyliglykoli eli 2,2-dimetyylipropaani-1,3-dioli, C5H12O2 / (CH3)2C(CH2OH)2, CAS-numero 126-30-7
Propyleeniglykoli eli 1,2-propaanidioli, C3H8O2 / CH3CHOHCH2OH, CAS-numero 57-55-6
Dmitri Ipatov

Dmitri Ipatov
Dmitri Gennadjevitš Ipatov (ven. Дмитрий Геннадьевич Ипатов, s. 30. kesäkuuta 1984 Magadan) on venäläinen mäkihyppääjä, joka on kilpaillut kansainvälisellä tasolla vuodesta 2002 lähtien. Hän on kilpaillut maailmancupissa ja Continental cupissa.
Aiheesta muualla

Dmitri Ipatov Kansainvälinen hiihtoliitto (FIS). (englanniksi)
David Wenham

| David Wenham |
| --- | --- |
 David Wenham vuonna 2014.
Henkilötiedot
Syntynyt: 21. syyskuuta 1965 (ikä 59) Marrickville, Sydney, Australia
Ammatti:  näyttelijä
Aiheesta muualla
IMDb 
Elonet
David Wenham (s. 21. syyskuuta 1965 Marrickville, Sydney) on australialainen näyttelijä, joka on tehnyt uraa elokuvissa, televisiossa ja teatterissa.
Wenham näytteli Syvissä vesissä -televisiosarjassa vuosina 1998–1999, mikä teki hänestä seksisymbolin. Hänen tähdittämänsä elokuvat ovat olleet useimmiten menestyksekkäämpiä Australiassa kuin ulkomailla. Australialaisia elokuvia, joissa Wenham on näytellyt, ovat muun muassa The Boys, Molokai – isä Damienin tarina, Pankki ja Three Dollars.
Faramirin rooli Taru sormusten herrasta -trilogian kahdessa viimeisessä osassa teki Wenhamin kansainvälisesti tunnetuksi. Hänet on nähty myös esimerkiksi elokuvissa Van Helsing, 300, Moulin Rouge! ja Australia.
Wenham on myös tunnettu roolistaan ääninäyttelijänä erinäisissä videopeleissä, kuten League of Legendsissä Lee Sin -nimisenä hahmona.
Hänellä on kaksi tytärtä pitkäaikaisen naisystävänsä Kate Agnewin kanssa.[lähde? ]
Filmografia

Seeing Red (1992)
Greenkeeping (1992)
Gino (1994)
Tran the Man (1994)
No Escape – Pako Absolomista (1994)
Roses Are Red (1995)
Cosi (1996)
Idiot Box (1996)
The Boys (1998)
Dark City (1998)
A Little Bit of Soul (1998)
Molokai: The Story of Father Damien (1999)
Better Than Sex (2000)
Russian Doll (2001)
Moulin Rouge! (2001)
The Bank (2001)
Dust (2001)
The Crocodile Hunter: Collision Course (2002)
Pure – Koukussa  (2002)
Taru sormusten herrasta: Kaksi tornia 2002
Gettin' Square (2003)
Basilisk Stare (2003)
Taru sormusten herrasta: Kuninkaan paluu (2003)
Van Helsing: The London Assignment (2004) (ääni)
Van Helsing (2004)
Three Dollars (2005)
The Proposition (2005)
300 (2007)
Married Life (2008)
Australia (2008)
Public Enemies (2009)
Top of the Lake (2013) (minitelevisiosarja)
300: Imperiumin nousu (2014)
Paper Planes (2015)
Iron Fist (2017) (televisiosarja)
Petteri Kaniini (2018) (ääni)
Aiheesta muualla

Kuvia tai muita tiedostoja aiheesta David Wenham Wikimedia Commonsissa
David Wenham Internet Movie Databasessa. (englanniksi)
ELEAGUE Major 2017

ELEAGUE Major 2017 oli järjestyksessään kymmenes Counter-Strike: Global Offensiven major-turnaus. Se pidettiin Atlantassa Yhdysvalloissa 22. – 29. tammikuuta 2017.
Turnauksen voitti Astralis finaalissa Virtus.prota vastaan. Turnauksen MVP-tittelin sai Markus ”Kjaerbye” Kjærbye.
Turnauksen karttavalikoima oli Cache, Cobblestone, Dust2, Mirage, Nuke, Overpass ja Train.
Derek Landy

Derek Landy (s. 1974 Lusk, Dublinin kreivikunta) on irlantilainen kirjailija ja käsikirjoittaja. Hänen elokuvakäsikirjoituksiaan ovat Dead Bodies ja Boy Eats Girl. Landy on myös kirjoittanut nuortenkirjasarjaa luuranko-yksityisetsivä Keplo Leutokalmasta, josta on tällä hetkellä (2022) tehty englanniksi viisitoista osaa, joista suomeksi ovat ilmestyneet osat Keplo Leutokalma, Leikkiä tulella, Kasvottomat, Pimeitä aikoja sekä Jäänteiset.
Keplo Leutokalmasta kertovan sarjan käännösoikeudet on myyty kahdeksaantoista maahaan ja sarjasta on tekeillä myös elokuva.
Derek Landy, Edinburgh, 2011
Diamante

| Diamante |
| --- | --- |

 Diamante
 Koordinaatit: 39°40′37″N, 15°49′33″E 
Valtio:   Italia
Alue:  Calabria
Maakunta:  Cosenza
Pinta-ala:  
 – Maa:  12,21  km²
Korkeus:  25 (min. 0 - maks. 313)  m
Väkiluku (2015):  5 368 
 – Väestötiheys:  440  as./km²
 
 Kunnan kotisivut 
Infobox OKVirheellinen NIMI-arvo: 
Diamante on kunta Cosenzan maakunnassa Calabrian hallintoalueella Etelä-Italiassa Tyrrhenanmeren sitruunarannikolla (Riviera dei Cedri). Se on suosittu rantalomakohde.
Historia

Alueella on ollut aikoinaan foinikialaisten sekä roomalaisten siirtokuntia. Ensimmäiset kirjalliset tiedot Diamanten asutuksesta ovat vuodelta 1500, jolloin Sanseverinon prinssi rakennutti puolustusrakennelmia saraseenien hyökkäyksiä vastaan. Myöhemmin kaupunki alkoi vaurastua kun sinne muutti Napolin seudulta kauppiaita ja aatelisia. Myös alueen kalastus ja maanviljelys kehittyivät. Erityisesti Diamantessa kasvavasta sitruunasta tuli tunnettu vientituote.
Nähtävyyksiä

Diamanten yksi nähtävyyksistä on sen seinämaalaukset. Seinämaalauksia on yli 150 ja niitä on maalattu vuodesta 1981 lähtien Diamanten vanhankaupungin ja Cirellan kylän taloihin.
Dorothy Young

Dorothy Young
Dorothy Young (3. toukokuuta 1907 – 20. maaliskuuta 2011) oli yhdysvaltalainen viihdetaiteilija. Hän toimi Harry Houdinin avustajana vuosina 1925–1926 ja jätti tämän vasta pari kuukautta ennen Houdinin kuolemaa.
Houdinin kuoleman jälkeen Young pääsi esiintymään Broadwaylle. Näyttelijänuransa jälkeen hän kiersi maailmalla toisen aviomiehensä, Gilbert Kiamien, kanssa latinalaisena Dorothy and Gilbert -tanssiparina.
Dorothy Young asui Ocean Grovessa, New Jerseyssä. Hän esiintyi vielä vuonna 2005 televisiossa Houdini: Unlocking the Mystery -dokumentissa.
Young kuoli 103-vuotiaana 20. maaliskuuta 2011.
Dorožnoje radio

| Dorožnoje radio - ven>  Дорожное радио.ultralyhyet aallot (ula) - ultra-short waves |
| --- | --- | --- |
Arkangeli 103.4 Enso 95.4 Kingisepp 104.2: 
Käkisalmi 107.6 Lahdenpohja 104.5 Murmansk 106.0: 
Petroskoi 107.2 Pihkova 107.6 Segeža 106.6: 
Sortavala 102.6 Velikie Luki 87.6 Viipuri 106.7: 
Internet-palvelut
päälähetys - Основной эфир: 
venäjänkielinen tanssimusiikki - Танцы по-русски: 
rock-klubi - Рок-клуб: 
nostalgia - Ностальгия: 
Keksi. Terve, 90-luku - Кекс. Привет, 90-е!: 
https://dorognoe.ru/dorozhnoe-radio-slushat-online: 
Matkapuhelinpalvelut
https://play.google.com/store/apps/details?id=ru.roadradio.europa&hl=fi&gl=US: 
Dorožnoje radio (ven. Дорожное радио) on Jevropeiskaja mediagruppaan kuuluva radioasema, jolla on lähetyksiä Venäjän federaatiossa yli 670 paikkakunnalla.  Radion nimi tarkoittaa suomeksi Tieradiota.
Suomea lähellä olevien alueiden keskuspaikoissa Dorožnoje radiolla on lähetyksiä Arkangelissa, Ensossa, Kingiseppissä, Käkisalmella, Lahdenpohjassa, Murmanskissa, Petroskoissa,  Pihkovassa, Segezhassa, Sortavalassa, Velikije Lukissa, ja Viipurissa.
ELN

ELN:n lippu
Ejército de Liberación Nacional (ELN) eli Kansallinen vapautusarmeija on Kolumbiassa toimiva vasemmistolainen ja maan toiseksi suurin sissijärjestö.
ELN:n ideologia on sekoitus marxilaisuutta ja radikaalia vapautuksen teologiaa. ELN perustettiin vuonna 1964. Sen perusti roomalaiskatolinen pappi ja vapautuksen teologian kannattaja Camilo Torres Restrepo. Sen riveihin liittyi niin Kuubassa koulutuksen saaneita marxilaisia vallankumouksellisia kuin joitain katolisia pappejakin. Vuosina 1973–1974 järjestö oli lähellä tuhoa sisäisen kriisin ja Kolumbian armeijan operaatioiden seurauksena, mutta toipui espanjalaissyntyisen Manuel Pérezin johdolla. Pérezin kuoltua 1998 ryhmän johdossa on ollut Nicolás Rodríguez Bautista.
ELN:n riveissä arvoidaan olevan 3 500–5 000 taistelijaa. Järjestö on toisinaan tehnyt yhteistyötä FARCin kanssa. ELN pysytteli vuosina 1998–2002 sivussa FARCin ja Kolumbian hallituksen rauhanneuvotteluista, mutta on sittemmin käynyt hallituksen kanssa alustavia neuvotteluja mahdollisesta rauhansopimuksesta. Ecuadorin presidentti Rafael Correa on ilmoittanut tarjoavansa maataan välittäjäksi Kolumbian hallituksen ja ELN:n välisessä konfliktissa. ELN ilmoitti vetävänsä tukensa hallituksen ja FARCin neuvottelemasta rauhanprosessista ja jättäytyi lopulta rauhanneuvottelujen ulkopuolelle. ELN katsoi, ettei Juan Manuel Santosin hallitus ollut täyttänyt sissijärjestön asettamia ehtoja (joihin sisältyi muun muassa maaseudun tilanteen parantaminen ja kansalaisten "rajoitettu" osallistuminen rauhanprosessiin). ELN on syyllistynyt useisiin rikoksiin (muun muassa kidnappauksiin, öljyteollisuuden sabotointiin ja murhiin). Kolumbian oikeusministeriö ilmoitti, että ELN:ää epäillään lähes 16.000:sta sotarikoksesta. Sissijärjestö julisti 12. syyskuuta 2016 kolme vuorokautta kestäneen aseellisen sulun hallitsemillaan alueilla.
ELN teki 17. tammikuuta 2019 poliisikouluun Bogotassa terrori-iskun, jossa kuoli 20 ja haavoittui 68 ihmistä. Kuolleet olivat 17-22-vuotiaita poliisikadetteja.
Chrome OS

| Chrome OS |
| --- | --- |

Kehittäjä:  Google
Ohjelmointikielet:  C, C++
Tuoteperhe:  Linux
Julkaistu:  15. kesäkuuta 2011
Viimeisin vakaa versio:  128.0.6613.118 (3. syyskuuta 2024)
Päivitysmalli:  rolling release
Tuetut kielet:  Monikielinen
Ytimen tyyppi:  Monoliittinen ydin
Ydin:  Linux
Suoritintuki:  x86, ARM, x86-64
Käyttöliittymä:  Google Chrome
Lisenssi:  Chrome OS:in käyttöehdot
Aiheesta muualla
Verkkosivusto
Infobox OKNimi-testi OK: 
Chrome OS on Googlen kehittämä avoimen lähdekoodin käyttöjärjestelmä, joka perustuu Linuxiin. Se on suunniteltu erityisesti minikannettaville web-käyttöön. Google ilmoitti käyttöjärjestelmän kehitystyöstä heinäkuussa 2009.
Käyttöjärjestelmä on alkujaan suunnattu pelkästään web-sovelluksien käyttöön joita voidaan asentaa Chrome Web Storesta ja käyttöliittymänä on toiminut oletuksena Google Chrome -selain. Vuonna 2012 käyttöjärjestelmään on tullut Aura-niminen ikkunointijärjestelmä ja käyttöliittymä. Lisäksi on tullut mahdollisuus suorittaa Android-sovelluksia suoraan Chrome OS:ssä. Google on myös tehnyt muutoksia, joiden myötä käyttöjärjestelmä ja verkkoselain eivät ole sidoksissa yhteen. Aiemmin Chrome OS:n käyttöliittymä perustui selaimeen, mutta Lacros-päivitys jakaa sen kahdeksi: ash-chrome (käyttöjärjestelmän käyttöliittymä) ja lacros-chrome (verkkoselain).
Käyttöjärjestelmään on lisätty integraatiota Android-käyttöjärjestelmää käyttävien puhelimien kanssa, jolloin Chromebook-kannettavaa käyttämällä voi lukea ja vastata tekstiviesteihin, tarkistaa akun varaus ja signaalin vahvuus sekä kytkeä langattoman yhteyden päälle ja paikantaa puhelimen.
Historia

Marraskuussa 2009 Google julkaisi Chrome OS -käyttöjärjestelmään perustuvan Chromium OS:n lähdekoodin. Chromium OS on avoimen lähdekoodin projekti ja Chrome OS on OEM-valmistajille tarkoitettu versio, jonka laitevalmistajat toimittavat Chromebookin mukana loppukäyttäjille.
Ensimmäiset Chrome -käyttöjärjestelmällä varustetut koneet tulivat myyntiin Yhdysvalloissa kesällä 2011.
Vuonna 2020 IDC:n mukaan Chrome OS ohitti macOS:n toiseksi suosituimpana työpöytäkäytössä olevana käyttöjärjestelmänä.
Vuonna 2022 Google julkaisi Chrome OS Flex -version, jonka kuluttajat voivat ladata ja asentaa itse vanhoille henkilökohtaisille tietokoneille, jotka eivät enää kykene uusimpien macOS- ja Windows-versioiden suorittamiseen.
Tietojen tallennus

Yhtenä Chrome OS:n kantavana ajatuksena on ollut, että tiedostoja ei ole tarpeen tallentaa paikallisesti, minkä vuoksi sitä käyttävissä tietokoneissa on vähän massamuistia. Chrome OS tukee kuitenkin muistikortteja (Secure Digital). Jokainen Chromebook on oikeutettu käyttämään 15 gigatavun pilvitallennustilaa ilmaiseksi.
Päivitysmalli

Käyttöjärjestelmä käyttää jatkuvan päivityksen mallia, jossa käyttöjärjestelmän päivitykset saapuvat muutaman viikon välein. Pienempiä päivityksiä tulee useammin (2–3 viikon välein) ja suuremmat harvemmin (6 viikon välein).
Laitteiden valmistajat eivät voi muokata käyttöjärjestelmää, joten laitteiden välillä ei ole eroa käytetyssä ohjelmistossa toisin kuin Androidissa.
Vakaan version lisäksi käyttäjät voivat halutessaan käyttää noin viikoittain päivittyvää beta-versiota tai useasti viikon aikana päivittyvää kehittäjäversiota.
Google julkaisee päivityksiä vähintään kuusi ja puoli vuotta laitteiston ensituesta alkaen. Google pitää yllä tietokantaa laitteiden elinkaarelle.
Päivitysprosessi

Chrome OS käyttää Androidin tapaan A/B-osiointimallia, jossa päivitykset asennetaan toiselle osiolle toisen ollessa käytössä. Uudelleen käynnistyksen yhteydessä järjestelmä ottaa käyttöön uudemman, ja vikatilanteen sattuessa järjestelmä palaa edelliseen.
Sovellukset

Google työskentelee Steamin tuomiseen Chrome OS -alustalle. Steamin Linux-versio on jo mahdollista käyttää käyttöjärjestelmän Crostini-kerroksen avulla. Maaliskuussa 2022 Google julkisti muodollisesti Steamin tulon Chrome OS:lle aluksi tehokkaammille Chromebook-malleille. Googlen ratkaisu käyttää "Borealis"-nimistä Arch Linuxiin perustuvaa virtuaalikonetta, joka käyttää paravirtualisointia läpivientiin (virtio).
Kehitys

Chrome OS:n kehitys pyrkii välttämään Androidin kehityksessä todetut ongelmat ja pyrkii saamaan muutoksensa päälinjan Linux-ytimeen.
Käyttöjärjestelmästä käytettiin koodinimeä Google OS. Käyttöjärjestelmä perustui aiemmin Ubuntuun, josta se on siirtynyt Gentoo Linuxiin.
Vuodesta 2013 lähtien kolmannen osapuolen skripteillä on voitu ottaa Ubuntu käyttöön Chrome OS -laitteessa chroot-tekniikalla. Vuonna 2018 ilmoitettiin virallisesta tuesta Linux-sovelluksille Chrome OS:ssä Debian-virtuaalikoneen avulla.
Käyttöjärjestelmässä on ollut oletuksena X.Org X Window System -toteutus, mutta Google on työskennellyt tämän korvaamiseksi Direct Rendering Manager- ja OpenGL ES- pohjaisen ratkaisun avulla. Sommelier-niminen ratkaisu käynnistää XWayland-palvelimen, joka muuttaa X-protokollan Wayland-protokollalle. Chrome OS:n Wayland-palvelin on nimeltään exo.
Suositeltu tapa tulostaa käyttää CUPS:ia, aiemmin tuettu Google Cloud Print on merkitty vanhentuneeksi tammikuussa 2021.
Crostini on KVM-pohjainen virtuaalikoneympäristö, joka tukee säiliöintiä. Virtuaalikoneiden ja isäntäkäyttöjärjestelmän välillä käytetään 9P-protokollaa tiedostojen siirtoon.
Chrome Shell "crosh" on käyttöjärjestelmässä oleva komentotulkki, jonka lisäksi kehittäjämoodissa on pääsy muihin komentotulkkeihin "shell"-komennolla.
Chrome OS tukee D-Busia prosessien väliseen kommunikaatioon.
Käyttöjärjestelmään on lisätty tuki kuvanlukijoiden käyttöön suoraan Chrome OS:stä.
Markkinaosuus

Vuonna 2020 Chrome OS oli toiseksi suosituin käyttöjärjestelmä työpöytäkäytössä IDC:n ilmoittamana. Käyttöjärjestelmän osuus oli 10,8 %, kun Windowsilla oli 80,5 % osuus ja macOS:llä 7,5 % osuus. Määrä perustuu myytävissä tietokoneissa (kannettavat, pöytäkoneet ja työasemat) mukana olevaan käyttöjärjestelmään.
Vuonna 2021 verkkosivustojen kävijämäärien mukaan Chrome OS:n osuus työpöytäkäytössä oli 2,6 % StatCounterin ilmoittamana StatCounter käyttää seurantaan osallistuvien verkkosivustojen kävijämääriä tuloksissa selainten ilmoittamien tietojen mukaan.
Aiheesta muualla

Chromebook
Google Chromen blogi (englanniksi)
YouTube: What is Google Chrome OS? (englanniksi)
Chrome OS wiki (Arkistoitu – Internet Archive) (englanniksi)
Edmond Kapllani

Edmond Kapllani
Edmond Kapllani (s. 31. heinäkuuta 1982 Durrës, Albania) on albanialainen 184 senttimetriä pitkä jalkapalloilija, joka edustaa Saksan Bundesliigassa pelaavaa Karlsruher SC:n joukkuetta. Hänen pelipaikkansa on hyökkääjä.
Kapllani siirtyi nykyiseen joukkueeseensa vuonna 2004. Sitä ennen hän oli edustanut Orijent Rijekaa ja NK Rijekaa Kroatiassa sekä KF Partizani Tiranaa ja Besa Kavajea kotimaassaan.
Hän on pelannut Albanian maajoukkueessa 18 ottelua.
Aiheesta muualla

kapllani.de – Official Website
Kapllani Transfermarkt-tietokannassa (Arkistoitu – Internet Archive) (saksaksi)
Edmond Membrée

Edmond Membrée
Edmond Membrée (14. marraskuuta 1820 Valenciennes – 10. syyskuuta 1882 Domont) oli ranskalainen säveltäjä.
Membrée opiskeli Pariisin konservatoriossa pianonsoittoa Charles-Valentin Alkanin ja Pierre-Joseph-Guillaume Zimmermanin sekä sävellystä Michele Carafan johdolla. Hänen teostensa joukossa ovat oopperat François Villon (1857), L'Esclave (1874), Les Parias (1876) ja La Courte Échelle (1879). Hän sävelsi myös muun muassa kantaatin Fingal (1861) ja lauluja.
Aiheesta muualla

IMSLP: nuotteja
E3

E3 tai E-3 voi viitata muun muassa johonkin seuraavista:
E3, eurooppatie Ranskassa
Electronic Entertainment Expo, amerikkalainen pelialan messutapahtuma
E-3 Sentry, tutkalentokone
Olympus E-3, kameramalli
E3 Harelbeke, belgialainen maantiepyöräilykilpailu
E3, Emblem3, kalifornialainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”E3”, voi hakea sivunnimihaulla, laajalla sivunnimihaulla tai tekstihaulla.
Edwin Colaço

Edwin Colaço (s. 2. lokakuuta 1937 Uttan) on intialainen roomalaiskatolinen piispa. Hänet vihittiin papiksi 2. joulukuuta 1964 ja nimitettiin Amravatin hiippakunnan piispaksi 1. huhtikuuta 1995. Piispaksi vihkiminen seurasi 30. heinäkuuta. Pääkonsekraattorina toimi Simon Ignatius Pimenta, jota avustivat Leobard D'Souza ja Joseph Albert Rosario.
20. lokakuuta 2006 Colaço sai nimityksen Aurangabadin piispaksi.
Edwin Charles Tubb

Edwin Charles Tubb (1919 – 10. syyskuuta 2010) oli brittiläinen kirjailija, joka kirjoitti etupäässä scifiä. Hän julkaisi oman nimensä lisäksi yli 20 nimimerkillä, kuten Arthur MacLean, Charles Grey ja Volsted Gridban.
Edwin Fischer

Edwin Fischer vuonna 1946
Edwin Fischer (6. lokakuuta 1886 Basel – 24. tammikuuta 1960 Zürich) oli sveitsiläinen pianisti ja säveltäjä, joka teki uransa pääosin Saksassa. Fischeriä pidetään myös erinomaisena opettajana ja hänen entisiä oppilaitaan ovat muun muassa Alfred Brendel ja Daniel Barenboim.
Fischerin isä oli muusikko, joka soitti oboeta Baselin kunnanorkesterissa. Fischer aloitti opinnot Baselin konservatoriossa ja jatkoi niitä myöhemmin Martin Krausen johdolla Berliinissä. Valmistuttuaan Berliinin konservatoriosta vuonna 1905 hänestä tuli saman oppilaitoksen opettaja. Hän toimitti opetuksen ohella Bachin, Mozartin ja Beethovenin teoksia alkuperäiskäsikirjoitusten pohjalta.
Fischer asui Saksassa lähes koko toisen maailmansodan ajan, kuitenkaan ilman että hänellä tiettävästi oli minkäänlaisia natsisympatioita.  Liittoutuneiden pommitusten tuhottua hänen kotinsa vuonna 1942 Fischer palasi Sveitsiin ja toimi viimeiset vuotensa opettajana Luzernin konservatoriossa.
Ficher levytti uransa aikana lukuisia teoksia, joista hänen täydellinen Bachin Das wohltemperierte Klavierin levytyksensä on tunnetuimpia, koska se oli myös maailman ensimmäinen koko teoksen levytys.
Derek Jeter

| Derek Jeter |
| --- | --- |
 Derek Jeter vuonna 2008.
Henkilötiedot
Koko nimi:  Derek Sanderson Jeter
Syntynyt: 26. kesäkuuta 1974 (ikä 50) Pequannock, New Jersey, Yhdysvallat
Kansalaisuus:   Yhdysvallat
Baseballpelaaja
Pelipaikka:  polttaja
Pituus:  190 cm
Paino:  88 kg
Lyöntipuoli:  oikea
Heittokäsi:  oikea
MLB-varaus:  6. varaus, 1992 New York Yankees
Pelaajaura
Seurajoukkueet
1995–2014:  New York Yankees
Hall of Fame
Valintavuosi:  2020
Äänet:  99,7 % (1. äänestys)
Derek Sanderson Jeter (s. 26. kesäkuuta 1974 Pequannock, New Jersey) on yhdysvaltalainen entinen baseballpelaaja, pelipaikaltaan polttaja, joka edusti koko 20-vuotisen ammattilaisuransa ajan Major League Baseball (MLB) -sarjan New York Yankeesia. Jeter valittiin Baseball Hall of Fameen vuonna 2020 saaden 99,7 prosenttia äänistä.
Jeter voitti urallaan World Seriesin viidesti. Lisäksi hänet muun muassa valittiin 14 kertaa MLB:n tähdistöotteluun. Jeterin ulkopelipaikka oli polttaja (shortstop).
Jeter on yksi Yhdysvaltain tunnetuimmista ammattilaisurheilijoista, ja on muun muassa toiminut suositun Saturday Night Live -ohjelman juontajavieraana sekä ollut Niken, Fordin, Visan ja Gilletten kaltaisten suuryritysten markkinointikampanjoiden kasvoina.
Aiheesta muualla

Kuvia tai muita tiedostoja aiheesta Derek Jeter Wikimedia Commonsissa
Chizhou

| Chizhou 池州市, Chízhōu Shì |
| --- | --- |
 Chizhoun sijainti Kiinan Anhuin maakunnassa
 Chizhou
 Koordinaatit: 30.667°N, 117.485°E 
Valtio:  Kiina
Maakunta:  Anhui
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  8 272 km²
Väkiluku (2010):  1 402 518
Aikavyöhyke:  UTC+8
Postinumero:  247100
Suuntanumero(t):  0566
Rekisterikilpi:  皖R
 
 www.chizhou.gov.cn 
Infobox OKVirheellinen NIMI-arvo: 
Chizhou (kiin. 池州市, pinyin: Chízhōu Shì) on prefektuuritason kaupunki Kiinan Anhuin maakunnan eteläosassa. Kaupungin väkiluku on 1,403 miljoonaa (2010) ja pinta-ala 8 272 neliökilometriä.
Ilmasto

Chizhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 17 °C ja keskimääräinen sademäärä 1 330 millimetriä. Elokuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 4 °C. Sateisin kuukausi on kesäkuu, jolloin sataa keskimäärin noin 240 millimetriä. Tammikuu puolestaan on kuivin kuukausi. Silloin keskimääräinen sadanta on 35 millimetriä.
Hallinnollinen jako

Piirikuntatasolla kaupunki jakautuu yhteen kaupunkipiiriin ja kolmeen piirikuntaan.
| --- | --- |
 Kaupunkipiiri (1) Guichi :  Piirikunnat (3) Dongzhi  Shitai  Qingyang
Galleria

Pagodi Guichin kaupunkipiirissä.
Katua Dongzhin piirikunnassa.
Temppelin piha Qingyangin piirikunnassa.
Temppeli Jiuhuavuorella.
Aiheesta muualla

Kuvia tai muita tiedostoja aiheesta Chizhou Wikimedia Commonsissa
China Postal Code Anhui Province (prefektuuri ja piirikuntataso) (englanniksi) (youbianku.com)
Dystonia

Dystoniasta kärsivä henkilö
Dystonia on sairaus, jossa aivojen tahdonalaisten lihasten liikkeitä säätelevän keskuksen toiminta häiriytyy. Dystonia aiheuttaa potilaan tahdosta riippumattomia, toistuvia ja nykiviä liikkeitä sekä mahdollisesti pysyviä virheasentoja.